28.901 acţiuni de control şi amenzi în valoare de 3.753.600 de lei aplicate de inspectorii de muncă de la data intrării în vigoare a Legii nr. 55/2020   
  
Inspecţia Muncii, prin inspectoratele teritoriale de muncă, a desfăşurat, în săptămâna 12- 17 octombrie 2020, acţiuni de control în urma cărora s-au aplicat amenzi în valoare de 2.638.600 de lei, din care 2.407.100 de lei pentru nerespectarea prevederilor legale în domeniul relaţiilor de muncă şi al securităţii şi sănătăţii în muncă. Au fost depistate 126 de persoane care desfăşurau muncă nedeclarată, au fost aplicate 1.723 de avertismente şi au fost dispuse 3.791 de măsuri de remediere a neconformităţilor constatate.  
  
Rezultatele detaliate ale acţiunilor de control sunt disponibile pe site-ul Inspecţiei Muncii:   
https://www.inspectiamuncii.ro/documents/66402/29517464/RAPORTARE+RM+si+SSM++12-17+oct.2020.pdf/ab91c2cd-6fa8-42d3-8573-c676a54abd73   
  
Acţiunile de control efectuate de inspectorii de muncă, în conformitate cu prevederile Legii nr. 55/2020, în scopul prevenirii şi combaterii efectelor pandemiei de COVID-19, centralizate pentru perioada 12 - 17 octombrie 2020, au avut ca rezultat aplicarea a 858 de sancţiuni contravenţionale, din care amenzi în valoare totală de 231.500 lei. Din 1753 de angajatori controlaţi, au fost sancţionaţi 617 şi s-au dispus 1031 de măsuri de remediere a neconformităţilor.  
  
"Odată cu intrarea în vigoare, la 20 mai 2020, a Legii nr. 55/2020 privind unele măsuri pentru prevenirea şi combaterea efectelor pandemiei de COVID-19, Inspecţia Muncii a fost nominalizată, alături de alte instituţii ale statului, ca autoritate învestită cu responsabilităţi suplimentare în ceea ce priveşte punerea în aplicare a prevederilor acestei legi. În scopul ducerii la îndeplinire a acestor atribuţii, conducerea Inspecţiei Muncii a implementat, ca măsură imediată, adaptarea programului de lucru astfel încât activitatea de control să fie continuă. Se fac controale de zi, de noapte şi în zilele de sfârşit de săptămână. Efortul inspectorilor de muncă este remarcabil, cu atât mai mult cu cât, în ciuda resurselor materiale şi umane reduse, a riscurilor asumate la care se expun, aceştia îşi îndeplinesc, cu responsabilitate, atribuţiile ce le-au fost conferite prin Legea nr. 55/2020. " declară Dantes Nicolae Bratu, inspector general de stat.  
  
Rezultatele detaliate ale acţiunilor de control privind respectarea prevederilor Legii nr. 55/2020 sunt disponibile pe site-ul Inspecţiei Muncii:   
https://www.inspectiamuncii.ro/documents/66402/29517464/Raportare+Legea+55+Sapt.12-17.10.2020.pdf/37fa476d-1fc7-4d1a-b4a2-63ff101d7da9